— Dun Ġorġ Preca jagħlaq 50 sena mid- dħul tiegħu fil-ħajja ta' dejjem, is-soċju Anthonv.Mizzi għalaq 50 sena membru fil- Museum ġ ki A ; bis 201 B) Soċjetà Filarmonika San Pietru Banda Birżebbuġa A.D. 1990 Mill-Qasam tal-MUSEUM ġewwa Birżebbuġa Żewġ Anniversarji… Nhar is-26 ta' Lulju, Dun Ġorġ Preca jagħlaq 50 sena mid-dħul tiegħu fil- ħajja ta' dejjem. Fil-fatt kien is-26 ta' Lulju tal-1880 meta ġiet fuq Dun Ġorġ dik is-'siegħa feliċi' li fiha huwa ltaqa' ma' dak 'il-wiċċ li jifforma l-għaxqa tal-qaddisin. Dun Ġorġ Preca ġie ddikjarat qaddis għax kien bniedem tassew qrib t'Alla… il-ġenna kien jgħixha minn din id-dinja. Alla kien tassew realtà ħajja għalih, u dan kien jixhdu mill-mod kif kien jgħix. Huwa ħabrek biex iwaqqaf is-Soċjetà tal-MUSEUM propju għax kien jaf li Alla huwa ta' min iħobbul Kellu esperjenza qawwija tal-paċi li jagħti Alla fil-qalb, u għax kien iħobb lill-bnedmin ħutu, xtaq li kulħadd ikollu din l-esperjenza tal-paċi li Alla waħdu jagħti. ''Mgħallem, o li kieku d-dinja kollha timxi wara l-Evanġelju tiegħekl' … hekk tahom tifsira l-ittri tal-kelma MUSEUM (Dun Ġorġ ta tifsira'lil dawn l-ittri hekk bil-Latin: Magister Utinam Sequatur Evangelium Universus Mundus). Din kienet il-ħeġġa li Dun Ġorġ kellu fil-qalb tiegħu: li jxerred l-Evanġelju ma' kullimkien. Kien ta' sikwit jgħid li min iħobb lil Alla, ma jkunx kuntent li jħobbu waħdu, iżda jfittex li jarah maħbub mill-oħrajn. Dun Ġorġ, għax kien bniedem qrib t'Alla, lil Alla kien jafu. Għalhekk f'ħajtu ħadem kemm felaħ biex Alla jsir magħruf u maħbub. 'O Sinjur Ġesti Kristu kif jista' jkun li r-ruħ li tagħraf lilek ma taħsibx fik bin-nhar u billejl Kif jista' jkun li ma jaħsibx f'min iħobb il-bniedem li tassew ikun iħobb, meta inti l-oġġett waħdieni tal-qalb; il-ħsieb ma jafx jistrieħ ħlief bl-istess oġġett… Minn dan l-ispirtu xorbu l-membri tas-Soċjetà tal-MUSEUM li hu waqqaf. L-ewwel Superjur Ġenerali tas-Soċjetà tal-MUSEUM, Ewġenju Borg, stqarr kemm-il darba li bil-ferħ u l-ħeġġa li kien ikollhom biex iwasslu l-Kelma t'Alla permezz tat-tagħlim, ġieli lanqas kien jista' jorqod billejll Ċikku Mallia, li iktar tard ġie magħżul biex ikun l-ewwel superjur tal- Museum f'Birżebbuġa, ittieħed minn din il-ħeġġa li kellhom il-membri tal- MUSEUM. Dawn kienu jiġu f'Birżebbuġa nhar ta' Ħadd filgħaxija biex jagħmlu l-laqgħat għal kulħadd li kienu jsiru fil-knisja parrokkjali tad-Duluri. Bil-permess tal-kappillan, Ċikku flimkien ma' ħabibu Ġużeppi Camilleri, bdew jagħtu tagħlim lit-tfal u liż-żgħażagħ fiż-żewġ kmamar tal-ġenb li ' jagħmlu parti mill-knisja tad-Duluri. Iżda m'għaddiex wisq żmien li l-post fejn kienu jgħallmu kellu jintuża għall-ħtiġijiet oħra tal-parroċċa. Ċikku Mallia beda jmur il-Museum fiż-Żejtun u sar membru tas-Soċjetà tal-Museum nhar il-festa ta' San Ġwann il-Battista fl-1936. Iktar tard, Ċikku flimkien ma' Johhnv Briffa Brincati u Ċensinu Mula, żewġ membri tal-Museum li kienu 7 jinżlu Birżebbuġa fis-sajf għall-villeġġjatura, marru jkellmu lill-kappillan ' biex isibilhom post fejn seta' jsir it-tagħlim. Ġie offrut post qrib il-knisja l-ġdida li kienet qed tinbena, iżda ma damux wisq hemm. Għal xi żmien it- tagħlim kien isir saħansitra fil-knisja l-ġdida li kienet għadha mhux imsaqqfal Iżda wara tant taħbit, instab post fi Triq San Pawl, li qabel kien iservi bħala lukanda. Fil-Museum malajr beda jattendi numru sabiħ ta' tfal u żgħażagħ. Id-data ta' meta l-qasam ta' Birżebbuġa ġie stabbilit uffiċjalment bħala qasam mill-amministrazzjoni tal-MUSEUM hi l-20 ta' Marzu 1937, u ġie mogħti n-numru 35, jiġifieri kien il-ħamsa u tletin qasam li fetaħ f'Malta. Dun Ġorġ Preca ta' spiss kien jiġi fil-MUSEUM ta' Birżebbuġa. Ħafna drabi kien jinżel ma' oħtu Carmela. Malli t-tfal kienu jindunaw bih, kienet issir taf Birżebbuġa kollha u ħafna nies, b'mod speċjali l-ommijiet, kienu jmorru jiġru l-Museum biex Dun Ġorġ iberkilhom il- kuruni, ilma, mediċina, eċċ… u anke kien hemm min jitolbu xi parir. Meta Dun Ġorġ kien jasal f'tarf it-triq tal-MUSEUM, Triq San Pawl, kien jimmedita fuq il- kobor tal-baħar u kien jgħid lis-soċji: 'Ol Kemm huwa kbir is-sinjur Allal Is-soċji kienu jippreparawlu ħafna ħelu għat-tfal, u huwa wara li jispiċċa kien iberikhom u jqassamhom lit-tfal. Dun Ġorġ ma kien ikollu għaġla ta' xejn biex imur lura d-dar, iktar u iktar meta kien ikun hemm jistennieh Ġużeppi Camilleri, li kien xufier tat-Taxi mir-raħal u li kien joqgħod jistennieh apposta biex ikun hu u ħadd iżjed li jwassal lil Dun Ġorġ lura l-Ħamrun. Lejliet il-Milied tas-sena 1938 saret l-ewwel dimostrazzjoni tal-Bambin mat-toroq ta' Birżebbuġa. Kienet okkażjoni sabiħa ħafna, tant li anke xi Ingliżi ħarġu mill-bars bil-fliexken tal-birra f'idejhom ikantaw mat-tfal l-Adeste Fidelis u l-Gloria in excelsis Deo. In- numru tat-tfal fil-MUSEUM kompla jiżdied u l-affarijiet kienu sejrin tajjeb, sakemm faqqgħet il-gwerra. Billi Birżebbuġa kienet target area ħafna nies evakwaw f'xi raħal ieħor. F'April tas-sena 1940, il-MUSEUM kellu jagħlaq għal xi żmien. Fl-1944 f'Birżebbuġa l-affarijiet bdew ġejjin għall-aħjar u l-MUSEUM reġa' fetaħ. F'dan iż-żmien ta' min isemmi l-ħidma tas-soċju żagħżugħ Ġorġ Zammit, li iktar tard sar saċerdot u kien tant għal qalb Dun Ġorġ Preca li kien isejjaħlu Ġorġinu. Fl- 1950 il-MUSEUM ġie ttrasferit għal Triq il-Knisja, li kien jikkonsisti fil-knisja tad-Duluri, li kienet il-knisja l-qadima ta' Birżebbuġa, u żewġ postijiet maġenbha. Dan il-post serva tajjeb għal ħafna snin, iżda ma baqax adattat minħabba n-numru kbir tat-tfal li kienu jattendu. Kien hemm ukoll diversi ħsarat strutturali minħabba l-ġebla marida li kien hemm. Barra minn hekk, il-bitħa li kienet mikrija biex tintuża għal-logħob ittieħdet biex minflokha jsir bini ta' appartamenti, u għalhekk l-ispazju kompla jonqos. Kien għalhekk li Għal Drinks ġenwini bi prezzijiet moderati u ikliet għall-ħbieb beda ġej il-ħsieb li l-post jiġi rranġat u jinbena sular ieħor. Iżda dan il-pjan tbiddel meta l-kappillan Dun Nikol Pace offra lill-Museum biċċa art imdaqqsa fi Triq il-Bżulija biex jinbena post ġdid. Wara li saru l-pjanti u l-permessi meħtieġa, beda l-bini u fl-20 ta' Mejju 2007, is-sena li fiha Dun Ġorġ kellu jiġi ddikjarat qaddis, tqiegħdet uffiċjalment l-ewwel ġebla minn Mons. Lawrence Gatt, l-assistant ekkleżjastiku għas-Soċjetà tal-MUSEUM. Minkejja xi diffikultajiet li nqalgħu, ix- xogħol mexa b'ritmu mgħaġġel u fis-26 t'Ottubru 2009 il-Museum il-ġdid infetaħ għat-tfal. Tul dawn is-snin ta' ħidma, kienu bosta dawk il-membri li taw is-sehem tagħhom fil-qasam ta' Birżebbuġa. Mhux l-iskop ta' dan l-artiklu li jissemma kull min ta sehmu. Xieraq iżda li ngħidu li fil-Milied tas-sena l-oħra, is-soċju Anthonv Mizzi għalaq 50 sena membru fil-Museum. F'dinja fejn il-valur tal-fedeltà qed jiġi attakkat, żgur li eżempji bħal dawn jiswewlna ta' kuraġġ u tħeġġiġa biex nibqgħu leali għas-sejħa li Alla jogħġbu jagħmlilna. Ta' dan kollu għandna nħossu sens ta' gratitudni lejn Alla għal dak kollu li għamel mal-Parroċċa ta' Birżebbuġa permezz tal-MUSEUM (sezzjoni Maskili) f'dawn il-75 sena. Għalhekk din is- sena kulħadd huwa mistieden biex nhar il-Ġimgħa 26 t'Ottubru flimkien inroddu ħajr lil Alla għall-ħidma tal- Museum f' Birżebbuġa, b'mod speċjali dawk li xi darba jew oħra messew mal-MUSEUM f'ħajjithom. 'Lil Alla waħdu unur u glorjal' — San Ġorġ Preca l Qima ta' Wiċċ Kristu, parti minn talba miktuba minn Dun Ġorġ, li l-membri tas-Soċjetà tal-Museum jagħmlu kull nhar ta' Ħamis. 2 L-Oġġett wieħed tal-ħsieb, kitba ta' Dun Ġorġ li llum wieħed jista' jsibha fil-ktieb Ftuħ il-Qalb (Vol 2), Edizzjoni Societa Doctrinae Christianae, M.U.S.E.U.M, 2006 3 Il-kelma qasam tirreferi għall-post fejn jinsab il-MUSEUM. Dun Ġorġ ried li tintuża din il-kelma għaliex il-kelma 'qasam' tfisser ukoll qasarfi tar-raba, u allura l-Museum huwa l-post fejn issir il-ħidma fl-għalqa tal-Mulej. GĦesta. 2012 ll Paġna 125